als_Latn dik_Latn sag_Latn
Të gjithë ata qytetarë që nuk kanë patur mundësi që të përfitojnë nga skema lehtësuese e pagesave të prapambetura të energjisë elektrike, për shkak të kohës apo të radhëve të gjata, do të kenë edhe 31 ditë kohë për ta bërë një gjë të tillë.
Qveria vendosi të shtyje afatin që skadonte nesër, deri në datën 31 mars.
Damian Gjiknuri – Ministër i Energjitikës “Kemi vendosur t’i përgjigjemi pozitivisht kërkesave të shumta të qytetarëve për një shtyrje të afatit të vlefshmërisë së skemës lehtësuese të pagesave për abonentët familjarë. “Koha shtesë është afati i fundit, pas 31 marsit 2015 do nisin tarifat dhe masat e zakonshme”
Ndërsa drejtori i OSHEE, Adrian Çela ka prezantuar skemën e re lehtësuese për shlyerjen e detyrimeve të prapambetura nga bizneset e cila nis nga 1 marsi.
Adrian Çela – Drejtor i OSHEE “Konsumatorët privat të linjës 35 kv që janë industritë e rënda, e shlyejnë detyrimin me këste të barabartë brenda datës 31 dhjetor 2015. Kompaninë private të linjës 20 – 6 kv që janë bizneset e mëdha duhet ta shtrijnë detyrimin në dy periudha brenda datës 31 dhjetor 2016 për furnizimin 20 / 10 kv dhe brenda 2017 – tës për linjat 6 kv.”
Sipas të dhënave nga OSHEE, nga dhjetori 2014 e deri në datën 26 shkurt, janë nënshkruar 233.486 aktmarrëveshje që u mundësojnë debitorëve shlyerjen me këste dhe përfitimin e 80 % të kamatvonesave.
Tv Klan
als_Latn als_Latn als_Latn als_Latn als_Latn als_Latn jav_Latn